ગુજરાત વિધાનસભાની ચૂંટણીમાં ભાજપને બહુમત મળ્યો છે. પણ ગ્રામ્ય બેઠકો પર કોંગ્રેસે ભાજપનો સફાયો કર્યો છે તેવું પરિણામો બતાવે છે. ગુજરાતના કચ્છ અને સૌરાષ્ટ્રમાં કોંગ્રેસે બાજી મારી છે તો સુરત, રાજકોટ, વડોદરામાં કોઇક રીતે ભાજપ તેની શાન બચાવી રાખવામાં સફળ ગયું છે. જિલ્લાની રીતે જો આ ચૂંટણીના પરિણામો પર નજર કરીએ તો લોકોનો મત સ્પષ્ટ થાય છે. ગામમાં ખેડૂતોના પ્રશ્નોને નજર અંદાજ કરવાની ભાજપને મોટી કિંમત ચૂકવી છે. કોંગ્રેસે સૌરાષ્ટ્ર અને કચ્છમાં મોટી સંખ્યામાં બેઠકો મેળવી છે. કચ્છ અને સૌરાષ્ટ્રમાં કોંગ્રેસને 30 જેટલી બેઠકો મળી છે તો ભાજપને 23 જેટલી બેઠકો. વાવ જેવી મહત્વની બેઠક પરથી ભાજપના વરિષ્ઠ નેતા શંકર ચૌધરીએ હારનો સામનો કર્યો છે. ત્યારે જિલ્લા હિસાબે આ ચૂંટણીના પરિણામો શું કહે છે જાણો અહીં...